

**Азаматтардың жекелеген санаттарына мерекелiк және айтулы күндерге әлеуметтiк көмек көрсету қағидалары туралы**

***Күшін жойған***

Астана қаласы Мәслихатының 2005 жылғы 26 мамырдағы N 142/18-ІІІ Шешімі. Астана қаласы Әділет департаментінде 2005 жылғы 1 шілдеде N 394 тіркелді. Күші жойылды - Астана қаласы мәслихатының 2007 жылғы 17 қазандағы N 16/4-IV шешімімен

Ескерту: Күші жойылды - Астана қаласы мәслихатының 2007 жылғы 17 қазандағы N 16/4-IV шешімімен

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Астана қаласы әкiмдiгiнiң ұсынысын қарап, Қазақстан Республикасының Бюджеттiк кодексiн және "Қазақстан Республикасындағы жергiлiктi мемлекеттiк басқару туралы" 2001 жылғы 23 қаңтардағы Қазақстан Республикасы Заңының 6-бабын басшылыққа ала отырып, Астана қаласының мәслихаты **ШЕШТI:**

      Қоса берiлiп отырған Азаматтардың жекелеген санаттарына мерекелiк және атаулы күндерге әлеуметтiк көмек көрсету Қағидасы бекiтiлсiн.

*Астана қаласының*

*мәслихаты сессиясының*

*төрағасы*

*Астана қаласы*

*мәслихатының хатшысы*

      Келісілді:

*Астана қаласының*

*Жұмыспен қамту және*

*әлеуметтiк бағдарламалар*

*департаментiнiң директоры*

Астана қаласы мәслихатының

2005 жылғы 26 мамырдағы

N 142/18-III шешiмiмен

бекiтiлген

 **Азаматтардың жекелеген санаттарына мерекелiк және**
**айтулы күндерi әлеуметтiк көмек көрсету**
**ҚАҒИДАСЫ**

      Осы Азаматтардың жекелеген санаттарына мерекелiк және айрықша күндерi әлеуметтiк көмек көрсету Қағидасы (бұдан әрi - Қағида) Қазақстан Республикасының Бюджет кодексiне , "Қазақстан Республикасындағы жергілiктi мемлекеттiк басқару туралы", "Кемтар балаларды әлеуметтiк және медициналық-педагогикалық түзеу арқылы қолдау туралы", "Ұлы Отан соғысының қатысушылары мен мүгедектерiне және соларға теңестiрiлген адамдарға берiлетiн жеңiлдiктер мен оларды әлеуметтік қорғау туралы", "Қазақстан Республикасында мүгедектердi әлеуметтiк қорғау туралы" Қазақстан Республикасының заңдарына сәйкес әзiрлендi.

 **1. Жалпы ережелер**

      1. Қағида Астана қаласында тiркелген және тұратын азаматтардың жекелеген санаттарына азық-түлiк жиынтығы және мерекелiк түскi астарды ұйымдастыру түрiнде әлеуметтiк көмек көрсету тәртiбiн анықтайды.

      2. Әлеуметтiк көмек мына мерекелiк және айтулы күндерге көрсетiледi:

      1) 1 қаңтар - Жаңа жыл;

      2) 15 ақпан - Ауғанстаннан кеңестiк шектеулi әскери контингенттi әкету күнi;

      3) 8 наурыз - ХалыНаурыз мейрамы;

      5) 26 сәуiр - Чернобыль атомдық электростанциясындағы апат құрбандарын еске алу күнi;

      6) 1 мамыр - Қазақстанқаралық әйелдер күнi;

      4) 22 наурыз -  халықтарының бiрлiк мерекесi;

      7) 9 мамыр - Жеңiс күнi;

      8) 31 мамыр - Саяси қуғын-сүргiн құрбандарын еске алу күнi;

      9) 1 қазан - Қарттар күнi;

      10) 10 қазан - Мүгедектер күнi;

      11) 25 қазан - Республика күнi;

      12) 16 желтоқсан - Тәуелсiздiк күнi.

      3. Мерекелiк және айтулы күндерге мынадай санаттағы азаматтарға:

      1) 1 қаңтар - он сегiз жасқа дейiнгi мүгедек балаларға, ата-анасынан айрылған және асыраушысынан айрылғандығы (тұлдыр жетiмдер) бойынша мемлекеттiк әлеуметтiк жәрдемақы алатын балаларға және аз қамтылған отбасыларға азық-түлiк жиынтығы және мерекелiк түскi ас түрiнде;

      2) 15 ақпан - Ауғанстан соғысына қатысушыларға және мүгедектерге азық-түлiк жиынтығы және мерекелiк түскi ас түрiнде;

      3) 8 наурыз - көп балалы, кәмелетке толмаған төрт және одан көп бiрге тұратын балалары бар (оның iшiнде балалары жоғары және арнаулы оқу орындарында оқитын, кәмелетке толғаннан кейiн - олардың оқу орнын бiтiруiне дейiн) азық-түлiк жиынтығы түрiнде;

      4) 22 наурыз - көп балалы, кәмелетке толмаған төрт және одан көп бiрге тұратын балалары бар (оның iшiнде балалары жоғары және арнаулы оқу орындарында оқитын, кәмелетке толғаннан кейiн - олардың оқу орнын бiтiруiне дейiн) жетiм балаларға азық-түлiк жиынтығы түрiнде;

      5) 26 сәуiр - Чернобыль атомдық электростанциясы апатының зардаптарын жоюға қатысушы тұлғаларға азық-түлiк жиынтығы және мерекелiк түскi ас түрiнде;

      6) 1 мамыр - кедейшiлiк шегiнен төмен немесе тең орташа жандық жиынтық пайдасы бар аз қамтылған отбасыларға мерекелiк түскi ас түрiнде;

      7) 9 мамыр - Ұлы Отан соғысына қатысушыларға, мүгедектерге және оларға теңестiрiлген тұлғаларға азық-түлiк жиынтығы және мерекелiк түскi ас түрiнде;

      8) 31 мамыр - саяси қуғын-сүргiн құрбандарына азық-түлiк жиынтығы және мерекелiк түскi ас түрiнде;

      9) 1 қазан - аз қамтылған зейнеткерлерге азық-түлiк жиынтығы және мерекелiк түскi ас түрiнде;

      10) 10 қазан - мүгедектерге және он сегiз жасқа дейiнгi мүгедек балаларға азық-түлiк жиынтығы және мерекелiк түскi ас түрiнде;

      11) 25 қазан - зейнеткерлерге және кедейшiлiк шегінен төмен немесе тең орташа жандық жиынтық пайдасы бар аз қамтылған отбасыларға азық-түлiк жиынтығы түрiнде;

      12) 16 желтоқсан - аз қамтылған мүгедектерге азық-түлiк жиынтығы және мерекелiк түскi ас түрiнде әлеуметтiк көмек көрсетiледi.

      4. Әлеуметтiк көмек қаланың аудандары бойынша көрсетiледi.

      5. "Жергілiктi атқарушы органдарының шешiмдерiмен көмекке мұқтаж жекелеген санаттағы азаматтарға әлеуметтiк көмек" бюджеттiк бағдарламасының әкiмгерi "Астана қаласының Жұмыспен қамту және әлеуметтiк бағдарламалар департаментi" мемлекеттiк мекемесi (бұдан әрi - Департамент) болып табылады.

      6. Осы Қағиданың 3-тармағында көрсетiлген санаттағы азаматтарға уақытында әлеуметтiк көмек көрсету мақсатында Департамент Астана қаласының аудандары әкiмдерiмен бiрiгiп (бұдан әрi - Аудан әкiмдерi), Қазақстан Республикасының мемлекеттiк сатып алу туралы заңнамаларына сәйкес жыл сайын көзделген қаражат шегiнде қызмет жеткiзушiлермен (бұдан әрi - Жеткiзушiлер) азық-түлiк жиынтығын дайындауға, мерекелік түскi асты ұйымдастыруға және өткiзуге шарттар жасасады.

      7. Азаматтардың жекелеген санаттарына мерекелiк және айрықша күндерi әлеуметтiк көмек көрсетудің қаржыландыру көзi Астана қаласының бюджетi болып табылады.

 **2. Әлеуметтiк көмек көрсету тәртiбi**

      8. Департамент Аудан әкiмдерiмен тығыз байланыса отырып, осы Қағиданың 3-тармағында көрсетiлген санаттағы азаматтарға мерекелiк және айтулы күндерi әлеуметтiк көмек көрсетудi қамтамасыз етедi.

      9. Аудан әкiмдерi айтулы және мерекелiк күнге дейiн 15 күн бұрын осы Қағиданың 3-тармағында көрсетiлген санаттағы азаматтардың тiзiмiн жасап, нақтылы мекен-жайын көрсетiп, Департаментке салыстыру үшiн ұсынады (бұдан әрi - Тiзiмдер).

      10. Департамент азық-түлiк жиынтығы ретiнде әлеуметтiк, көмек көрсеткенде мерекелiк және айтулы күндерге бес күн қалғанда Аудан әкiмдерiне салыстырылған тiзiмдi қайтарады.

      11. Аудан әкiмдерi салыстырылған Тiзiмдерге сәйкес қажеттi Жеткiзушiлерге азық-түлiк жиынтығы көлемiне тапсырыс берiп, ол тапсырыс екi күн мерзiмде әкелiнуi қажет.

      12. Аудан әкiмдерi бес күнтiзбелiк күн iшiнде тiзiмге сәйкес азық-түлiк жиынтығын бередi, қажет болған жағдайда - мекен-жай бойынша жеткiзедi.

      13. Аудан әкiмдерi үш күн iшiнде азық-түлiк жиынтығын бергеннен кейiн азаматтардың әлеуметтiк көмектi алғандығы туралы белгiсi Тiзiмдi қайтарады.

      14. Тiзiмде көрсетiлген мекен-жай бойынша әлеуметтiк көмек алушы болмаса, Аудан әкiмдерi ол туралы Департаменттi хабардар етедi.

      15. Аудан әкiмдерi әлеуметтiк көмектi мерекелiк ас түрiнде көрсеткенде Тiзiмге сәйкес мерекелiк ас беру орындарына азаматтардың келуiн қамтамасыз етедi.

      16. Департамент атқарылған жұмыстардың актiсi негiзiнде тиiстi қаржылық жылға, осы мақсатта Астана қаласының бюджетiнде қарастырылған қаражаттар шегiнде Жеткiзушiлердiң қызметтерiнiң төлемiн жүргiзедi.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК